***Tales of Monkey Island*** er et eventyrspill utviklet av Telltale Games i samarbeid med LucasArts. Spillet ble annonsert på Electronic Entertainment Expo i juni i 2009 sammen med LucasArts' remake av *The Secret of Monkey Island* fra 1990. *Tales of Monkey Island* er det femte spillet i *Monkey Island*-serien, og spillere styrer den uheldige sjørøveren Guybrush Threepwood som igjen prøver å redde kona si fra erkefienden hans, LeChuck, og samtidig redde Karibien fra en voodoo-epidemi. Spillet vil bli utgitt til Windows, PlayStation 3 (gjennom PlayStation Network), Mac OS, iPad og Wii, sistnevnte gjennom WiiWare. *Tales of Monkey Island* ble lansert i fem episodiske kapitler fra og med 7. juli 2009.

Spillmekanismer
---------------

I likhet med forgjengerne, er *Tales of Monkey Island* et eventyrspill. Spillere styrer hovedpersonen Guybrush Threepwood, en uheldig wannabe-sjørøver, gjennom 3D-miljøer hvor man løser diverse puzzles. Puzzles består av tradisjonelle eventyrspillgåter hvor spilleren må bruke miljøet for å komme seg ut av en knipe, i tillegg til puzzles hvor gjenstander som spilleren har samlet er nødvendige for å løse dem. Ulikt andre spill fra Telltale Games, men likt tidligere *Monkey Island*-spill, lar *Tales of Monkey Island* spilleren kombinere visse gjenstander i sin inventarliste for å skape nye gjenstander. Spillverdenen blir utforsket ved hjelp av et keyboard og en mus på PC og Mac, en Nunchuk på Wii, en PlayStation-kontroller og touch-skjerm på iPad. Hvert kapittel i spillet varer omtrent mellom to og fire timer, avhengig av spillerens evne til å løse spillets puzzles. For å hjelpe spillere som sliter med spillets puzzles, er et hintsystem blitt inkorporert.

Handling
--------

*Tales of Monkey Island* foregår noen år etter *Escape from Monkey Island*, og etterfølger *Monkey Island 5*. Mange av de kjente figurene i serien returnerer. Guybrush Threepwood oppdager at hans erkefiende, zombiepiraten LeChuck, igjen har kidnappet kona hans, guvernør Elaine Marley. Etter å ha søkt råd hos sin gamle venn, Voodoo Lady, følger Guybrush etter LeChuck med den forbannede huggerten «Kaflu», som kan drepe LeChuck en gang for alle. Men Guybrush knekker huggerten ved et uhell og blir nødt til å lage en erstatningshuggert; når han endelig knivstikker LeChuck, transformerer erstatningshuggerten LeChuck om til et menneske isteden og infiserer hånden til Guybrush med «Pox of LeChuck». En etterfølgende eksplosjon på skipet kaster Guybrush ut i sjøen, og han driver til slutt til Flotsam Island. Guybrush må nå reversere skadene påvirket av epidemien han har sluppet løs, som forvandler sjørøvere om til zombie-liknende monstre.[]

Episoder
--------

| Nr. | Tittel | Utgivelsesdato |
| --- | --- | --- |
| 1 | «Launch of the Screaming Narwhal» | 7. juli 2009 |
| 2 | «The Siege of Spinner Cay» | 20. august 2009 |
| 3 | «Lair of the Leviathan» | 29. september 2009 |
| 4 | «The Trial and Execution of Guybrush Threepwood» | 30. oktober 2009 |
| 5 | «Rise of the Pirate God» | 8. desember 2009 |

Utvikling
---------

Designregissør Dave Grossman jobbet med Ron Gilbert og Tim Schafer for å lage de første to spillene i *Monkey Island*-serien
*Tales of Monkey Island* blir utviklet av Telltale Games, med lisens fra LucasArts.[] Det er det første spillet hvor selskapene samarbeider; Telltale Games ble dannet av tidligere LucasArts-medlemmer etter at *Sam & Max: Freelance Police* ble kansellert i 2004, og LucasArts sluttet å lage eventyrspill. Spillet ble annonsert av LucasArts under en felles pressekonferanse på Electronic Entertainment Expo i juni i 2009; *Tales of Monkey Island* fremstod som motstykket til en oppgradert versjon av *The Secret of Monkey Island*, utviklet av LucasArts, som også ble annonsert på messen. Traileren til spillet ble også vist på messen. *Tales of Monkey Island* var tidligere blitt hintet til av Telltale Games som en stor ny serie til å bli annonsert på messen. Utformingen av spillet begynte sent i 2008, mens produksjonen startet i begynnelsen av 2009.

Utviklingsmannskapet ledes av Dave Grossman, en av designerne fra de to første *Monkey Island*-spillene, med Michael Stemmle, som med-designet *Escape from Monkey Island* og *Sam & Max Hit the Road*; han hjalp til med spillets design og handling. Spillets artistic direction utvikles av noen andre LucasArts-medlemmer, med erfaring fra *The Curse of Monkey Island* og *Escape from Monkey Island* i tillegg til tidligere LucasArts-eventyrspill.[*død lenke*][] Selv om seriens skaper, Ron Gilbert, ikke var dypt involvert med spillets utvikling, hjalp han til med å brainstorme prosjektet; utviklingsmannskapet har uttalt at Gilberts «fingeravtrykk er over hele» spillet. På bloggen sin skrev Gilbert at han var «veldig begeistret» for både Telltales adaptasjon og LucasArts' gjenskapelse av det originale spillet; han uttalte at «det er rart og ydmykende å se noe som man skapte for 20 år siden få sitt eget liv». Mens både Gilbert and Grossman er begge engasjert i utviklingen av spillet, har den tredje med-designeren av det originale spillet, Tim Schafer, ikke blitt nevnt i forbindelse med prosjektet. Schafer uttalte senere at han var «veldig glad» for det nye spillet i et intervju med Joystiq, og at prosjektet var i gode hender under Grossmans ledelse. Spillets limited-edition slipcover artwork vil bli malt av *Sam & Max*-skaperen Steve Purcell, som var ansvarlig for coveret til *The Secret of Monkey Island* og *Monkey Island 2: LeChuck's Revenge*.[]

Komponisten for de andre spillene i serien, Michael Land, returnerer for å lage musikken til *Tales of Monkey Island*. Dominic Armato, stemmeskuespilleren til Guybrush i *The Curse of Monkey Island*, beskrevet av LucasArts' David Collins som «den ultimate *Monkey Island*-fanboy», gjentok Guybrushs rolle som spillets hovedperson. Stemmeskuespilleren for Elaine Marley i *The Curse of Monkey Island*, Alexandra Boyd, returnerer også for å gi stemme til figuren.[] For å hjelpe skuespillerne å skildre figurene, har Telltale implementert et playback-system som viser mange forskjellige ansiktsuttrykk på figurmodellene.

Ifølge Grossman anser ikke Telltale Games *Tales of Monkey Island* for å være *Monkey Island 5*, ettersom *Monkey Island 5* må være «en blockbuster, episk 40-timers gigantisk erfaring som de tidligere spillene; det vi lager i stedet er en *Monkey Island*-serie».[] Istedenfor finner *Tales of Monkey Island* sted etter det ikke-eksisterende *Monkey Island 5*. I likhet med Telltales andre prosjekter blir *Tales of Monkey Island* utviklet episodisk, delt inn i fem deler; Grossman forklarte at Telltale foretrekker å dele en handling inn i biter i stedet for å ha et spill som er alt for langt for folk å spille bekvemt.[] Men i motsetning til tidligere spill anses ikke hver av episodene som en egen fortelling, men heller et enkelt kapittel i en pågående handling. Veldig få spillelementer blir gjenbrukt mellom episodene, og sentrale områder og «comfort zones» som var tilgjengelige i *Sam & Max Save the World* og *Wallace & Gromit's Grand Adventures* er blitt eliminert. Spillet er for første gang i serien rendret fullstendig i 3D-grafikk; til og med det 3D-baserte *Escape from Monkey Island* var basert på 2D-prerendrede områder.[]

Referanser
----------

1. 1 2 3 4 5 6 7  «Tales of Monkey Island First Look». *GameSpot* **(engelsk)**. Besøkt 25. november 2023.
2. 1 2 3 4 5 6  «Tales of Monkey Island». *Adventure Gamers* **(engelsk)**. 2. juni 2009. Besøkt 25. november 2023.
3. ↑  
Kleinberg, Dante (2. juni 2009). «Preview: Tales of Monkey Island first look». Adventure Gamers. Besøkt 2. juni 2009.
4. ↑  «Tales of Monkey Island swing into action in July». *Adventure Gamers* **(engelsk)**. Besøkt 25. november 2023.
5. ↑  «New Monkey Island games confirmed | bit-tech.net». *bit-tech.net* **(engelsk)**. Besøkt 25. november 2023.
6. 1 2  Co-founder, Alec Meer; Meer, Alec (1. juni 2009). «LeChuck Me: Monkey Island Returns». *Rock, Paper, Shotgun* **(engelsk)**. Besøkt 25. november 2023.
7. ↑  «Telltale has new episodic series for E3». *Eurogamer.net* **(engelsk)**. 15. mai 2009. Besøkt 25. november 2023.
8. ↑  «E3 2009: Tales of Monkey Island Preview: Page One». *The International House of Mojo* **(engelsk)**. Besøkt 25. november 2023.
9. ↑  «E3 2009: Tales of Monkey Island Preview: Page One». *The International House of Mojo* **(engelsk)**. Besøkt 25. november 2023.
10. ↑  «Page Not Found – Telltale Games». *www.telltale.com*. Besøkt 25. november 2023.
11. ↑  «Stuff and Things and Monkey Island». *Grumpy Gamer* **(engelsk)**. Besøkt 25. november 2023.
12. ↑  «E3: New Telltale series is Monkey Island». *Eurogamer.net* **(engelsk)**. 1. juni 2009. Besøkt 25. november 2023.
13. ↑  «Interview: Tim Schafer and the art of selling out». *Engadget* **(engelsk)**. 9. juni 2009. Besøkt 25. november 2023.
14. ↑  «Tales of Monkey Island Announced, Secret of Monkey Island to Be Revamped». *Shacknews* **(engelsk)**. 1. juni 2009. Besøkt 25. november 2023.
15. ↑  «Tales of Monkey Island Announced, Secret of Monkey Island to Be Revamped». *Shacknews* **(engelsk)**. 1. juni 2009. Besøkt 25. november 2023.
16. ↑  
«Tales of Monkey Island First Look Interview». GameSpot. 1. juni 2009. Besøkt 2. juni 2009.
17. ↑  Butts, Steve (3. juni 2009). «E3 2009: Tales of Monkey Island Preview». *IGN* **(engelsk)**. Besøkt 25. november 2023.

Eksterne lenker
---------------

* Offisielt nettsted Rediger på Wikidata

* (en) Tales of Monkey Island – kategori av bilder, video eller lyd på Commons Rediger på Wikidata
* (en) *Tales of Monkey Island* på Steam Rediger på Wikidata

* (en) *Tales of Monkey Island* hos MobyGames Rediger på Wikidata

* (en) *Tales of Monkey Island* hos MobyGames Rediger på Wikidata

* (en) *Tales of Monkey Island* hos MobyGames Rediger på Wikidata

* (en) *Tales of Monkey Island* på Metacritic Rediger på Wikidata

* (en) *Tales of Monkey Island* på Behind The Voice Actors Rediger på Wikidata

* (en) *Tales of Monkey Island* hos Giant Bomb Rediger på Wikidata

* (en) *Tales of Monkey Island* hos Internet Game Database Rediger på Wikidata

* (en) *Tales of Monkey Island* hos GameFAQs Rediger på Wikidata

Portal: Videospill